b'\n_START_ARTICLE_\nJimmy Wales\n_START_SECTION_\n\xc5\xa0olanje\n_START_PARAGRAPH_\nDiplomiral in magistriral je iz financ, \xc5\xbee prijavljenega doktorata pa ni dokon\xc4\x8dal, ker ga je pritegnila strast do borznega me\xc5\xa1etarjenja. Na borzi je zaslu\xc5\xbeil veliko denarja in se umaknil \xc5\xbeivet na pode\xc5\xbeelje Floride.\n_START_SECTION_\nUkvarjanje s svetovnim spletom\n_START_PARAGRAPH_\nS svetovnim spletom se je pri\xc4\x8del ukvarjati leta 1996, ko je ustanovil spletni portal Bomis. Zaslu\xc5\xbeek je leta 2000 uporabil za zagon Nupedie, predhodnice Wikipedije, ki jo je ustanovil z Larryjem Sangerjem, in leto kasneje \xc5\xa1e Wikipedije. Za upravljanje s projektom je leta 2003 zasnoval neprofitno Fundacijo Wikimedia, kjer ima danes polo\xc5\xbeaj \xc4\x8dastnega predsednika._NEWLINE_Ustanovil je tudi Wikio, komercialno storitev gostovanja wiki spleti\xc5\xa1\xc4\x8d.\n_START_SECTION_\nZasebno \xc5\xbeivljenje\n_START_PARAGRAPH_\nJimmy Wales je dvakrat poro\xc4\x8den in lo\xc4\x8den. Z drugo \xc5\xbeeno Christino ima h\xc4\x8di Kiro.'